Wallaby-tiener se Superreeks kortgeknip | Netwerk24
20 Februarie 2020 20:30
Jordan Petaia gaan nie weer vanjaar vir die Reds in aksie gesien word nie. Foto: Getty Images
Die 19-jarige Reds-senter Jordan Petaia het verlede week 'n ernstige skouerbesering in sy span se Superrugby-stryd teen die Jaguares opgedoen en sal na verwagting die volgende vyf maande op die kantlyn wees, berig rugby.com.au.
Dit beteken dié Wallaby, wat in 2019 sy land in die Wêreldbeker-toernooi in Japan verteenwoordig het, sal ook nie vir Australië se tuistoetsreeks teen Ierland in Julie oorweeg kan word nie.
Petaia se Superrugby-seisoen het verlede jaar ook ná slegs twee wedstryde tot 'n einde gekom. Tóé het 'n voetbesering hom lank op die kantlyn gehou. – Sportredaksie